**DECIZIA NR.121**

**DATA:02.03.2018**

Inspectorul şcolar general, prof. Alin Florin Novac-Iuhas, numit în baza O.M.E.N.C.Ş. nr. 3860/27.05.2016

În baza prevederilor art. 60 alin. 7 din OMECTS nr. 3035/10.01.2012 privind aprobarea Metodologiei-cadru de organizare şi desfăşurare a competiţiilor şcolare şi a Regulamentului de organizare a activităţilor cuprinse în calendarul activităţilor educative, şcolare şi extraşcolare.

În temeiul art. 95 din Legea nr. 1/2011- legea educaţiei naţionale, cu modificările și completările ulterioare,

În baza prevederilor Regulamentului de organizare și funcționare a Inspectoratului Școlar Județean Bihor,

 Conform propunerii Consiliului consultativ pentru disciplina matematică,

**DECIDE**:

**ART. 1** La data prezentei se numește **Comisia de organizare și evaluare a Olimpiadei Naționale de Matematică-etapa județeană,** care se va desfăşura în 10 martie 2018, la **Colegiul Național „EMANUIL GOJDU”** Oradea, cu următoarea componență:

 a) președinte: prof. KERY Hajnal, inspector școlar general adjunct I.S.J. Bihor;

 b) președinte executiv: prof. NAN Gabriela, inspector școlar I.S.J. Bihor;

 c) vicepreședinți:

* prof. PETRUȚA Gelu **,** Colegiul Național „EMANUIL GOJDU” Oradea;
* prof. NICOARĂ Florin, Colegiul Național „EMANUIL GOJDU” Oradea;

 d) secretar: prof. NICOARĂ Corina , Colegiul Național „EMANUIL GOJDU” Oradea;

 e) persoană de contact: SFÎRLEA Cristian , Colegiul Național „EMANUIL GOJDU”;

 f) membri:

* prof. CHIRILĂ Adriana, Colegiul Național „IOSIF VULCAN” Oradea;
* prof. CHIȘIU Gabriela , Colegiul Național „EMANUIL GOJDU” Oradea;
* prof. ANTONESCU Liliana, Liceul Teoretic „CONSTANTIN ȘERBAN” Aleșd.

 .

**ART. 2**  Atribuțiile membrilor comisiei sunt prevăzute în regulamentul de organizare al Olimpiadei Naționale de Matematică, transmis unităților de învățământ din județ.

**ART. 3** Prezenta decizie se comunică persoanelor în cauză, unității de învățământ desemnată pentru a fi centru de etapă județeană a Olimpiadei Naționale de Matematică și inspectorului școlar general adjunct responsabil de domeniul curriculum și inspecție școlară din cadrul Inspectoratului Școlar Județean Bihor.

Inspector școlar general,

prof. Alin Florin NOVAC-IUHAS

Consilier juridic,

jr. Teodora MĂNOIU